*د پروان ولایت د مرکز په شمول د شینوارو، سیاه ګرد، شیخ علی، سالنګ، جبل السراج، سیدخېل ،کوه صافی او بګرام ولسوالیو په مختلفو کلیو او ساحو کې کې د وروستیو سختو بارانونو او سېلابوله امله د (664) کورونه چې په قسمی او بشپړ ډول د زیانمن شوی وو ارزیابی (سروې) پای ته ورسېده!* نن سه شنبه د روان 1445 سپوږمیزکال دشوال المکرم د میاشتې په 28مه چې د 1403 لمریزکال د غویی (ثور)د میاشتې له 18 مې نېټې سره سمون لری د پروان ولایت د مرکز په شمول د شینوارو، سیاه ګرد، شیخ علی، سالنګ، جبل السراج، سیدخېل ،کوه صافی اوبګرام ولسوالیو په مختلفو کلیو او ساحو کې د وروستیو سختو بارانونو او سېلابونو له امله د (664) په قسمی او بشپړ ډول د زیانمنو شویو کورنیو ارزیابی (سروې) پای ته ورسېده، دا چې څو ورځې وړاندې د پروان ولایت مرکز په شمول په ټولو ولسوالیو کې قوی او سخت بارانونه اوسېلابونه شوی چې له امله یې په پورته ذکر شوو ولسوالیو او ساحو کې (577) بابه مسکونی کورونو ته په قسمی ډول او (87) بابه کورونو ته یې په بشپړ ډول زیانونه واړول چې د پروان ولایت د افغانی سرې میاشتې نماینده ګۍ ریاست د ښاغلی رٸیس ملا شمس الحق صادق صاحب په هدایت او مشرۍ د پېښو پر وړاندې د ځواب ورکونې ټیمونه نوموړو ساحو ته د ارزیابۍ (سروې) لپاره ولاړل چې په نتیجه کې د هغو (664) کورنیو چې سختو اورښتونو یې کورونه په قسمی او بشپړ ډول زیانمن کړی وه، ارزیابی (سروې) یې د Kobo Collect اپلېکېشن له لارې ترسره شوه. د پروان ولایت د سرې میاشتې نماینده ګۍ ریاست د نشراتو مدیریت